ঢাকা বিশ্ববিদ্যালয়ের সাবেক ভিসি অধ্যাপক এমাজউদ্দীন আহমদের বাসায় গুলি করেছে দুর্বৃত্তরা। গতকাল রাত নয়টার দিকে রাজধানীর কাঁটাবন ঢাল এলাকায় তার বাস ভবন লক্ষ্য করে গুলি করা হয়। তবে এতে কেউ হতাহত হয়নি। এমাজউদ্দীনের মেয়ে ঢাকা বিশ্বদ্যিালয়ের রাষ্ট্রবিজ্ঞান বিভাগের অধ্যাপক ড. দিল রওশন জিন্নাত আরা নাজনীন জানান, শনিবার রাত ৯টার দিকে দুটি মোটরসাইকেলে চার যুবক কাঁটাবন ঢালের ২৭৯/১ এ নম্বর তাদের বাসার সামনে যায়। দুর্বৃত্তরা তাদের বাসা লক্ষ্য করে চার রাউন্ড গুলি ছোড়ে। এতে এমাজউদ্দীনের শোবার ঘরের জানালার কাঁচ ফেটে যায়। এসময় এমাজউদ্দীন আহমদ বাসাতেই অবস্থান করছিলেন বলে জানান তিনি।